รพ.แรก ใช้ฉี่แรกของวัน มีโปรตีนรั่ว Trace กลูโคสรั่ว Trace รพ.ที่สอง ใช้ฉี่ช่วงกลางวันของวัน ไม่มีโปรตีนรั่ว และไม่มีกลูโคสรั่ว ผลอันไหนน่าเชื่อถือกว่ากันคับ
สวัสดีค่ะ ผลของการตรวจปัสสาวะนั้นสามารถบ่งบอกความผิดปกติได้หลายๆอย่างเช่น การมีเม็ดเลือดขาวหรือเม็ดเลือดแดงในปัสสาวะ บ่งบอกถึงการอักเสบหรือติดเชื้อของทางเดินปัสสาวะ บอกถึงน้ำตาลในปัสสาวะที่อาจสัมพันธ์กับโรคเบาหวาน หรือโปรตีนในปัสสาวะที่บ่งบอกถึงความเสื่อมของไตจากสาเหตุต่างๆเช่นความดันสูง หรือเบาหวานที่คุมไม่ดีคำว่า trace คือพบเพียงเล็กน้อย หรือแทบจะไม่มี ดังนั้นกรณีนี้จึงน่าจะแปลผลได้เหมือนกันคือยังไม่มีโปรตีนและไม่มีน้ำตาลกลูโคสรั่วมาในปัสสาวะแต่อย่างไรก็ตามต้องอ่านค่าประกอบไปกับอาการทางคลินิก เช่นโรคประจำตัวที่มี ถ้ามีคุมได้ดีหรือไม่ และควรกลับไปตรวจสุขภาพเป็นประจำทุกปี หรือตามแพทย์นัดทุกครั้ง